As ons "Wonderbare Raadsman" het Jesus die antwoord op elke vraag en die oplossing vir elke probleem. As jy uitgeput is, nooi Jesus:"Kom na My toe, almal wat uitgeput en oorlaai is, en Ek sal julle rus gee." Matt 11:28. Vir jou basiese behoeftes, sê Jesus: "Soek eers die koninkryk van God en Sy geregtigheid, en al hierdie dinge sal vir julle bygevoeg word." Matt 6:33. As jy bekommerd en besorgd is, sê Jesus: "Wees gerus, dit is Ek. moenie bang wees nie." Matt 14:27. Wanneer jy 'n getuie wil wees, sê Jesus: "Maar julle sal krag ontvang wanneer die Heilige Gees oor julle kom, en julle sal My getuies wees…" Hand 1:8. Jesus Christus is die "Wonderbare Raadsman". Hy het raad vir elke krisis, 'n oplossing vir elke probleem, 'n voorskrif vir elke pyn, en 'n boodskap vir elke man en vrou. Hy is altyd beskikbaar en sal jou in die regte rigting lei en stuur.
Jesaja het die koms van die Messias aangekondig: "Vir ons is 'n Seun gebore, aan ons is 'n Seun gegee…en Hy sal genoem word…Magtige God…" Jes 9:5. Alle mag in die Hemel en op aarde is aan Hom gegee. Hy was daar aan die begin en het alles geskep. Hoe ongelooflik dit ook al mag sy; hierdie Kind wie se geboorte ons tydens Kersfees vier, is die Almagtige God. In die boek Openbaring, verklaar Jesus: "Ek is die Alfa en die Omega…Hy wat is en wat was en wat kom, die Almagtige." Jesus het uit die glorie van die Hemel neergedaal. Hy is in Bethlehem gebore, in Egipte versteek, het in Nasaret grootgeword, is in die Jordaan gedoop en in die wildernis versoek. Christus het wonderwerke op straat verrig, 'n menigte sonder medisyne genees. Hy het alles wat teen Hom te staan gekom het, oorwin. Toe het Jesus Christus ons sonde na Golgota geneem en vir ons sonde gesterf. Hy is in Josef se nuwe graf begrawe en het op die derde dag, met Sy almagtige krag, uit die graf opgestaan. Jesus Christus verteenwoordig vryheid en verlossing. 'n Man kan 'n nuwe pak klere aangetrek word, maar slegs Christus kan die man in die pak klere vernuwe. Jesus is die belangrikste prioriteit en is verhewe bo almal. Inderdaad, Jesus is die Almagtige God, die Christus van Christusfees!
Joh 14:9 en "Ek en die Vader is een." Joh 10:30. As jy Jesus ken, ken jy die Vader. As ons Hemelse Vader is Hy die een wat ons lewe gee; Ons het Sy geaardheid ontvang. Ons het Sy eienskappe geërf en eendag "sal [ons] soos Hy…wees. Ons sal Hom sien soos Hy werklik is." Dit is 'n ingewikkelde lering, maar C.S. Lewis stel dit so: "Ek poog om hiermee te verhoed dat iemand die dwase dinge kwyt-raak wat mense dikwels oor Hom sê: 'Ek is gewillig om Jesus as 'n belangrike morale mentor te aanvaar, maar ek aanvaar beslis nie Sy aanspraak dat Hy God is nie.' Dit is dié een ding wat ons nie moet sê nie. 'n Man wat bloot 'n mens was en dié soort dinge kwytraak wat Jesus gesê het, sou nie 'n morale mentor gewees het nie. Hy sou eerder 'n kranksinnige gewees het – op die vlak van 'n man wat sê hy dat hy 'n gekookte eier is – of anders sou hy die duiwel self wees. Jy moet jou keuse maak. Óf hierdie Man wás en ís die Seun van God, of anders was hy 'n mal mens, of selfs erger. Jy kan Hom 'n dwaas noem, jy kan op Hom spoeg en Hom duiwelbesete noem, of jy kan aan Sy voete neerval en Hom Here en God noem, maar moenie met enige neerhalende onsin kom dat hy 'n belangrike menslike leraar was nie. Daardie opsie het Hy nie vir ons gelaat nie. Dit was glad nie Sy bedoeling nie."
Dink vanjaar mooi na oor hoekom jy Kersfees vier
Terwyl ons ons motors bestuur, laat ons ander padgebruikers – bestuurders sowel as voetgangers – respekteer.
Almal wil graag veilig tuis- kom. Ook hulle het geliefdes tuis wat die feestyd saam wil vier.
As jy dus nie in staat is om te bestuur nie, moenie agter die stuurwiel inskuif nie.
Jesus maak 'n verskil in ons lewe. Laat ons dus dieselfde vir iemand anders doen.
Gee ekstra kos aan die haweloses, of die kledingstuk wat jy verlede Kersfees as geskenk gekry het en steeds nie dra nie.
Selfs 'n warm, vriendelike glimlag kan 'n verskil maak. Vier fees en wees vrolik, maar hou matigheid voor oë.
Laat ons almal hierdie feestyd saamstaan en Christus al die eer en glorie gee.
Ek probeer om die chaos te aanvaar as deel van die vakansie, maar dit lol maar want dis nie 'n vakansie-oord die nie, nee dis my huis. Dis hier waar ek rustig raak en die vrede ervaar van behoort. Dis my veilige plek (my dên) en in die belangrigste tyd van die jaar, voel dit nie vir my so nie en dit maak my hart seer. My groot troos is dat almal die tydjie oënskynlik geniet en dat dit die familie weer bymekaargebring het. Ag, en dan besef ek dis mos waaroor Kersfees gaan, om te gee. Al put dit my uit en voel ek emosioneel 'n bietjie onstabiel (vra maar my arme man), maak dit nie saak nie. Dit gaan oor die gee. Laat my dink aan daai liedjie van Johannes Kerkorrel:
"En gee gee gee, gee gee gee,
Ja, gee jou hart vir Hillbrow…"
Alhoewel Hillbrow miskien nie in my lewe ter sprake is nie, is die boodskap tog een en dieselfde: om meer te gee as net presente, om iets van jouself te gee. En vra maar vir my, dis nie maklik nie.
Net herinnerings bly oor van Kersfeesreuke
Daar was die reuk van gebraaide hoender in die Dover-stoof, wat midde-in 'n somer-hittegolf die hele huis verwarm het. Die beeld van my ma wat my bybly, is waar sy tussen die tafel en stoof beweeg terwyl die sweet op haar voorkop uitslaan.
Die reuk van kaneel oor die warm ryspoeding. Die reuk van gesnyde waatlemoen, gekoop by Mister Jacob se klein vrugtestalletjie. Die waatlemoen is versigtig deur Pa gekies volgens 'n beproefde wetenskaplike metode: ligte stampies om die rypheid te bepaal.
Daar was die reuk van liewe oom Alfie, wat probeer het om die getuienis van sy drankasem met die een of ander pepermentlekker te verdoesel. Hy't goed geweet as my oorlede ma, sy skoonsuster, op hierdie heilige dag net 'n klankie sou kry, sou sy andermaal met 'n onvoorbereide preek lostrek en haar bedien van die woorde van 'n Bybelse wysgeer aansienlik sterker as oom Tas: "Wyn maak jou ligsinnig, drank laat jou lawaai maak; niemand wat van dronkenskap slinger, is verstandig nie" (Spreuke 20:1).
Daar was die reuk van antie Doris se beroemde hoenderpastei, wat sy elke jaar getrou van Bonteheuwel na Retreat gebring het om die oorlaaide Kerstafel verder te laat kreun. Oral was die reuk van goedkoop reukweerder, iets genaamd Brutt, aangesien dit indertyd die bekostigbaarste Kersgeskenk was. Die reuk van flou ­Oros…hoe meer water bygevoeg is, hoe verder kon die voorraad natuurlik gerek word.
Die reuke het verander. Allerlei lugverfrissers verwyder die reuke. Die vleise word verpak in deftige sakkies wat die geure inhou; blykbaar bevorder dit die smaak van die vleis. Die huise wat ons nou het, is groter, sodat die reuke by die talle vensters uitdryf en in die ope lug in die niet en uit die herinnering verdwyn.
Die reuk van duurder parfuums is met Kerstyd meer subtiel in die huis. Dis ook nie 'n uitgemaakte saak dat Kersdag tuis deurgebring sal word nie, want meer geld beteken die gesin kan uitgeneem word na een van die talle hotels wat peperduur middagetes aanbied.
Moeders en vroue beskou dit nie meer as hul onafwendbare plig om hulle op openbare vakansiedae in 'n warm kombuis af te sloof en daarna twee dae lank te moet opruim nie. Maar die hotels het geen bekende reuke nie.
Dit voel vir my al wat van hierdie kleinood oorgebly het, is die herinnering: die reuke van 'n tradisionele Kersfees in 'n pas geverfde, oorvol munisipale huisie, en goedkoop laventel en kaneel. Nou is dinge anders, want ons tel as't ware die getal mense wat die Kersmaal gaan meemaak.
Die gaste bring nie meer geskenke nie, behalwe vir die kleingoed, want dit sal 'n verleentheid skep vir die familielede wat dit nie kan bekostig nie. Die Kersboom ruik nie meer na 'n stekelrige denneboom nie, want die familie het ook omgewingsbewus geword. Dus is die boom nou 'n nagemaakte Kerskegel van Game, kompleet met kleurvolle liggies en netjies opvoubaar om tot volgende Kersfees in 'n kas gebêre te kan word.
Ek vind dit verstommend hoeveel van ons herinnerings aan Kersfees uit ons reuksin ontspring. Dié herinnerings is nou anders as voorheen, maar nuwes sal altyd gebore word. En tog is daar iets wat nooit verander nie: die louter vreugde om saam met geliefdes te wees, en die dankbaarheid vir die lewensveranderende herinnering aan die Een wat in Betlehem gebore is. Die reuke van die krip moes uniek gewees het.
Geseënde Kersfees, lesers.
– Oorspronklik verskyn in Die Burger
Kersfees is nie 'n mens se speelmaat nie
Daarom moet ons lewens in hierdie dae, soos gedurende die res van die jaar, gekenmerk word deur vrygewigheid, liefde en omgee. Jesus se roete van prysgawe en diens is altyd ons s'n. Ons dien Hom immers op sy terme as ons onsself sy volgelinge noem. Jesus se hart vol liefde klop dan in ons binneste. Daarom loop ons op ander paaie rond hier in Kersfeestyd, daardie paaie waarop Jesus Self loop.